KINNITATUD

RMK õigus- ja hangete osakonna juhataja

käskkirjaga nr 1-47.3019

## 1. Hanke nimetus ja viitenumber

1.1. Hanke nimetus: **Oru pargist tormikahjude kõrvaldamine**

1.2. Viitenumber: 275194

1.3. Klassifikatsioon: 77211400-6 Puulangetamisteenused; 77313000-7 Parkide hooldusteenused; 77211500-7 Puuhooldusteenused

1.4. Hankemenetluse liik: lihthange

## 2. Hanke läbiviija

RMK õigus- ja hangete osakond

**3. Hankedokumendid, info pakkumuste esitamise ja avamise kohta**

**3.1. hankedokumendid, tehniline info**

Hange viiakse läbi riigihangete keskkonnas (edaspidi e-RHR). Hankes osalemiseks, teavituste saamiseks ja küsimuste esitamiseks läbi e-RHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks e-RHR kaudu. Pärast teate avaldamist või dokumendi lisamist saadab e-RHR-i süsteem automaatteavituse registreeritud isikutele. Samuti esitab hankija otsused pakkujatele e-RHR süsteemi kaudu, mille lisamise kohta saadab e-RHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt e-RHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt e-RHR-i keskkonnas hanketeates toodud aja saabumise järel.

## 4. Üldine tehniline kirjeldus

4.1 Tellitavateks töödeks on ohtlike puude raiumine ja kokkuvedu. Sanitaarraie korras eemaldada pargist tuulemurd, seisvad surnud- ja rippes puud.

* 1. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.
  2. Tellitava teenuse üldine kirjeldus:
     1. Tööobjekti töömaht (raiutavate, puude arv) võib suureneda. Tegelik tasustatav maht on objektil aktiga vastuvõetud töömaht, mis võib erineda kirjeldatud mahust. Oluline on teostada objektil kõik kirjeldatud tööd.
     2. Töö teostaja peab täitma juhendit „RMK keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“.
     3. Töödega ei tohi alale tekitada pinnasekahjustusi. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale.
     4. Tööde teostamisega ei tohi kahjustada kasvavaid puid, pinnast, teekatendit, liikluskorraldusvahendeid, elektriliini, külgnevate kinnistute vara ning teisi objekte. Tööde teostaja kohustub hüvitama kõik oma tegevusega või tegevusetusega tekitatud kahjud.
     5. Kõik vajalikud täiendavad kooskõlastused tööde läbiviimiseks hangib pakkuja ja katab kõik sellega kaasnevad kulud. Samuti on pakkuja kanda kõik kulud, mis kaasnevad hinnapakkumise koostamisega ja objekti eelneva ülevaatusega.
     6. Tööde teostamise ajal tuleb töövõtjal tagada inimeste ohutus, tähistada tööobjekti ohutsoonid ning tagada, et kõrvalised isikud ei satuks ohutsooni
     7. Enne töödega alustamist on nõutav, et töövõtja osaleb tellija poolt looduses töö ettenäitamisel ja üleandmisel, mille käigus näidatakse tellija tööjuhi poolt kätte tööala piirid, vaadatakse üle tööde tingimused, ladude asukohad, saadakse vajadusel tellija tööjuhilt ajaliselt asjakohastatud info jm. Töödega alustamine ei ole lubatud ilma looduses töö ettenäitamisel ja üleandmisel osalemata.
  3. **Objektiga on kohustuslik eelnev juhendatud tutvumine** tööde teostamise asukohas (Kogunemiskoht: Oru park, Mere pst 16, Toila, Ida-Virumaa; <https://maps.app.goo.gl/wPGx7dQjx256fVZZ6>) **hankija määratud aegadel**, erandina kokkuleppel muul ajal: **13.02.2024 kell 11.00** või eelneval kokkuleppel Tellija esindajaga muul ajal.

Eelnevalt registreeruda: Harti Paimets, 5036358, e-post [harti.paimets@rmk.ee](mailto:harti.paimets@rmk.ee).

* 1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri. **Juhul, kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.**
  2. Objektidega tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada ja neile vastatakse riigihangete registri kaudu (<https://riigihanked.riik.ee> ).
  3. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## Hanke tehniline kirjeldus

**Objekt 1 Oru pargist tormikahjude kõrvaldamine**

5.1.Tööobjekti asukoht: Oru pargi maastikukaitseala, Toila alevik, Toila vald, Ida - Viru maakond, katastritunnused: 80201:001:0467; 80201:001:0477; 80201:001:0486; 80201:001:0579; 80201:001:0587; 80301:001:0069; 80301:001:0160; RMK metsakvartalil: JH141 er. 1 ja 4.

5.2. Töö eesmärgiks on sanitaarraie korras eemaldada pargist tuulemurd, seisvad surnud- ja rippes puud. **Mehhaniseeritud raie ei ole lubatud.**

Töövõtjale antakse raiutavate puude asukoha kohta kml formaadis kaardikiht ja vajadusel asendiplaan. Hanke ettevalmistamise ajal loendati 105 murdunud, 159 kuivanud või rippes ja 16 tulbastatvat pargipuud. **Kokku 280 puud.**

**5.3. Teostatavad tööd:**

5.3.1. Raietööd.

Tuulemurrupuude raie

**Raiesse on määratud 105 murdunud puud.**

Kõik raiutavad tuulemurrupuud on looduses tähistatud kollase värvitäpiga tüvel. Raietöid peab kohapeal korraldama arborist tase 4 (või samaväärset) kutsetunnistust omav töötaja. Raiuma peab võimalikult madalalt. Kännud ei tohi jääda kõrgemad kui 2/3 kännu läbimõõtu. Peale puude langetamist tuleb pideriba rebendid kännu pinnaga tasa saagida. Tööalalt koristatakse kõik raiejäätmed, mis on pikemad kui 1 m või on jämedamad kui 5 cm.

Kuivanud või rippes puude raie

**Raiesse on määratud 159 kuivanud või rippes puud**. Raiutavad puud on tähistatud värvitäpiga tüvel. Raiele määratud puud võib langetada kännult kui on tagatud vaba langemissuund ning võra ei ole liitunud naaberpuudega. Lossi ümbruses, üle 60 cm diameetriga puude ja dendroloogiliste harulduste ümbruses (kuni 30 m raadiuses väärtuslikust puust-põõsast) ei ole jalalt langetamine lubatud. Raietöid peab teostama arborist tase 4 (või samaväärset) kutsetunnistust omav töötaja. Kõik puud tuleb langetada arboristi poolt, rakendades meetmeid, millega välditakse pargipuude ja rajatiste kahjustamist. Raiuma peab võimalikult madalalt. Kännud ei tohi jääda kõrgemad kui 2/3 kännu läbimõõtu. Peale puude langetamist tuleb pideriba rebendid kännu pinnaga tasa saagida. Tööalalt koristatakse kõik raiejäätmed, mis on pikemad kui 1 m või on jämedamad kui 5 cm.

Kuivanud puude tulbastamine

**Tulbastamisele on määratud 16 puud.**

Jämedamaid kuivanud või tormikahjustusega puid tuleb 3-6 m kõrguselt tulbastada. Tulbastamist vajavad puud tähistatakse tellija poolt enne raietööde algust. Tööalalt koristatakse kõik raiejäätmed, mis on pikemad kui 1 m või on jämedamad kui 5 cm.

5.3.2. Sortimentatsioon ja kokkuvedu

Langetatud tüved järgatakse võimalusel 3,0 ja 4,3 m pikkusteks puidusortimentideks. Sortimentatsioon ning nende kvaliteedinõuded täpsustatakse töö üleandmisel. Ladvad, raidmed ning ümarpuidu sortimentideks kvaliteedi ja pikkuse poolest sobimatud notid varutakse energiapuiduks. Raiutud puidusorimendid ja raidmed (oksad, ladvad, pakud) koondatakse laoplatsidele, mille asukohad täpsustatakse töö üleandmisel. Puidusortimendid ladustatakse sortimentide kaupa eraldi hunnikutesse. Puidu kokkuveo käigus on keelatud kahjustada puid, põõsaid, pinnast, pargirajatisi, kalmistu hauatähiseid ja teekatet. **Maksimaalne kokkuveokaugus on 1,1 km. Raidmete ja varutud puidu kokkuvedu teostada esimesel võimalusel ja pargi tihedalt külastatavatest osadest hiljemalt 3 päeva jooksul pärast langetamist.**

Puidu kokkuveoks tuleb kasutada tehnikat, millega töötamisel on väiksem oht kahjustada pargipuid, pinnast ja pargirajatisi. Pinnasekahjustuste ennetamiseks tuleb võimalusel vältida kokkuveotehnikaga liikumist murupindadel.

Kohtadest, kust raidmete kokkuvedu on keeruline teostada on lubatud nende hakkimine või põletamine kohapeal. Hake tuleb alale laiali laotada. Haket ei laotata regulaarselt niidetavatele niitudele. Lõkkekohad tulevad eelnevalt kooskõlastada töövõtjaga. Raidmete põletamisel tuleb tagada tuleohutus.

5.3.3. Kändude freesimine. Regulaarselt hooldatavalt alalt, teede ja radade äärest freesitakse kännud ümbritseva maapinnaga tasa. Freesitavate kändude läbimõõt jääb vahemikku 10 … 100 cm. Peale kännu freesimist laotatakse freesipuru ümbritsevale alale ning tasandatakse pinnas. Kohtadest, kus freesipuru hakkab segama niiduala edasist hooldamist tuleb liigne puru alalt eemaldada. Freesimist vajavate kändude arv ja asukohad täpsustatakse Tellija poolt. Samuti täpsustab tellija kohad, kust liigne freesipuru tuleb alalt eemaldada.

Freesitavate kändude hulk jääb vahemikku **60-70 kändu.**

Kändude freesimine teostada ajavahemikul **15. juuli – 31.august 2024.a.**

Ohutusnõuded

Tööde teostaja peab tööde teostamise käigus tagama kasutatavate juurdepääsuteede ja radade nõuetekohase liigeldavuse, vajadusel teid ja radasid remontima ning tööde lõppedes taastama kasutatud teede ja radade tööde eelse olukorra. Pargiradadel tagada läbipääs tööpäeva lõpuks. **Tööde teostamise ajal tuleb Töövõtjal tähistada tööobjekti ohutsoonid ning tagada, et pargi külastajad ja kõrvalised isikud ei satuks ohutsooni. Tööde korraldamisel vältida pargipuude, pargirajatiste, Saksa sõjaväekalmistu ja kultuurimälestise ohvrikivi Kuningakivi (Oru pargi kivi) kahjustamist.**

5.4. Tööde teostamise lõpptähtaeg on **31.august 2024.a.**Raie- ja kokkuveotööde teostamise tähtaeg on **31.märts 2024.**Kändude freesimise tähtaeg **31.august 2024.a. (teostada ajavahemikul 15. juuli kuni 31. august).**

5.5. Hinnapakkumus tuleb esitada 1 tuulemurrupuu koristamise ja laoplatsile koondamise maksumuse kohta, 1 kuivanud või rippes puu raiumise ning laoplatsile koondamise maksumuse kohta, 1 kuivanud puu tulbastamise ning raidmete laoplatsile koondamise maksumuse kohta ja 1 kännu freesimise maksumuse kohta.

5.6. Asendiplaan

**Pilt, millel on kujutatud kaart, tekst, Atlas

Kirjeldus on genereeritud automaatselt**

## Pakkumuste hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi.
  2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  3. Kui võrdselt madalaima maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  4. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.
  5. Põhjendamatult madala maksumusega pakkumuste puhul on hankijal õigus kohaldada RHS §-s 115 sätestatut. Kui edukas pakkuja võtab hankijast mitteolenevatel põhjustel pakkumuse tagasi või ei allkirjasta hankija antud tähtaja jooksul hankelepingut, on hankijal õigus kohaldada RHS § 119.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  3. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.
  4. Hankeleping valmistatakse sõlmimiseks ette mõistliku aja jooksul. Edukas pakkuja peab olema valmis allkirjastama hankelepingu viivitamatult pärast hankija poolt allkirjastatud lepingu esitamist ja selle allkirjastatult hankijale viivitamatult tagasi saatma.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

Lisa 1 – Hankelepingu vorm

Lisa 2 – Pakkumuses kasutatavad vormid (Ühispakkujate volikiri)